17. je mart 73. nove ere
idemo u stari Rim da bismo posetili Liberalije,
godišnji festival kojim se proslavlja sloboda Rimljana.
Posmatramo 17-godišnjeg Luciusa Popidiusa Sekundusa.
Njegova porodica nije siromašna, ali živi u siromašnom kraju Rima,
blizu centra, poznatom kao Subura.
Stanovnici ovih stanova su zbijeni
i to je značajan rizik.
Česti su požari i miris zgarišta ujutru nije neobičan.
Lucije, koji se probudio u zoru, danas ima porodične obaveze.
Njegov 15-godišnji brat postaje punoletan.
Polovina dece u starom Rimu umre pre nego što postane zrela,
pa je ovo posebno važan događaj.
Lucije posmatra svoga brata kako stoji u novoj togi ispred porodičnog oltara sa bogovima zaštitnicima
dok stavlja svoju bulu - zaštitnu amajliju na oltar sa molitvama zahvalnosti.
Bula je obavila posao. Zaštitila ga je.
Za razliku od ostalih, doživeo je da postane punoletan.
Sa 17, Lucije je skoro završio svoje obrazovanje.
Naučio je da se lepo izražava, drži javne govore
i kako da čita i piše i na latinskom i grčkom.
Njegov otac ga je naučio stvarima koje se ne mogu naučiti u školi:
da trči, pliva i kako da se bori.
Lucije bi mogao da bira, da sa 17 postane vojni tribun
i komanduje vojnicima na granicama Carstva.
Ali na drugi način, on je još uvek dete.
Ne poverava mu se ugovaranje poslova.
Njegov otac će to obavljati dok ne napuni 25.
Otac će mu ugovoriti brak sa 10 godina mlađom devojkom.
Njegov otac je zainteresovan za miraz koji donosi ova 7-godišnja mlada.
Da se vratimo na Liberalije.
Dok Lucije odlazi sa svojom porodicom, prodavnice se otvaraju i poslovi se završavaju.
Ulice su pune trgovaca koji prodaju drangulije
i ljudi su svuda užurbani.
Velikim kolima nije dozvoljen ulazak u grad do popodne,
ali ulice su svejedno pune.
Očevi i stričevi vode decu na Avgustov forum
da bi videla kipove slavnih rimskih ratnika, poput Eneja
koji je predvodio njihove pretke Trojance u Italiju,
i Romula osnivača Rima
i sve velike generale Republike od pre 100 godina.
Sa ljubavlju, možemo da zamislimo očeve i tutore sa njihovom, sada odraslom decom
kako se sada prisećaju slave Rima
i prepričavaju velika dela i izreke velikih ljudi prošlosti:
lekcije kako živeti dobar život i kako prevazići ludorije mladosti.
Postoji neki osećaj istorijskog značaja ovog mesta, važnog za njihovu sadašnjost.
Rimljani su stvorili beskrajno carstvo.
Rimu je bilo suđeno da bude večan kroz rat.
Ratovi su bili neizbežni, čak i 73. nove ere.
Vodili su se na severu Engleske
i u Škotskoj,
na severu Dunava u Rumuniji,
i na granici između Sirije i Iraka na istoku.
Sad je 2. popodne, vreme je za kupatilo.
Lucius i njegova porodica su krenuli prema širokoj ulici Via Lati,
prema Kampusu Marciusu i ogromnim kupatilima Agripe.
Članovi porodice ostavljaju svoje klijente i oslobođene robove napolju
i ulaze u kupatilo sa svojim vršnjacima.
Kupatila su se promenila od mračnih, sparnih prostora do svetlih.
Rimljani su usavršili proizvodnju prozorskih stakala.
Svi se kreću od hladne,
preko mlake
ka vreloj sobi.
Sat kasnije, kupači odlaze izmasirani
namazani uljem i oguljeni "strigilom" da bi otklonili preostalu prljavštinu.
Oko 3, sedam sati nakon što su otišli od kuće
muškarci se vraćaju kući na svečanu večeru.
Večera je intimna stvar, sa 9 ljudi koji leškare oko niskog stola.
Robovi poslužuju jela,
a gosti gestom zahtevaju hranu i vina.
Kako se dan primiče kraju, možemo čuti kotrljanje kočija.
Klijenti i oslobođeni robovi, posle skromnog ručka,
mešaju se u mlakim kupatilima pre povratka svojim kućama.
Kod Lucija, pijenje se nastavlja u noć.
Lucije i njegov brat ne izgledaju najbolje.
Rob dežura u slučaju da neko mora da povraća.
Lucijeva sudbina nam je poznata.
Za 20 godina najmlađi sin cara Vespazijana, Domicijan
započeće vladavinu terora. Da li će Lucije preživeti?